CELEX: 62012CN0179
Language: et
Date: 2012-04-16 00:00:00
Title: Kohtuasi C-179/12 P: The Dow Chemical Company 16. aprillil 2012 esitatud apellatsioonkaebus Üldkohtu (seitsmes koda) 2. veebruari 2012 . aasta otsuse peale kohtuasjas T-77/08: The Dow Chemicals Company versus Euroopa Komisjon

23.6.2012   
            
            
               ET
            
            
               Euroopa Liidu Teataja
            
            
               C 184/5
            
         The Dow Chemical Company 16. aprillil 2012 esitatud apellatsioonkaebus Üldkohtu (seitsmes koda) 2. veebruari 2012. aasta otsuse peale kohtuasjas T-77/08: The Dow Chemicals Company versus Euroopa Komisjon
   (Kohtuasi C-179/12 P)
   2012/C 184/09
   Kohtumenetluse keel: inglise
   
      Pooled
   
   
      Apellant: The Dow Chemical Company (esindajad: Rechtsanwalt D. Schroeder ja Rechtsanwalt R. Polley)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus kohtuasjas T-77/08 osas, milles sellega jäetakse rahuldamata apellandi nõue tühistada komisjoni 5. detsembri 2007. aasta otsus asjas COMP/38629 (muudetud komisjoni 23. juuni 2008. aasta otsusega C(2008) 2974 lõplik) osas, milles see puudutab apellanti;
            
         
               —
            
            
               tühistada komisjoni 5. detsembri 2007. aasta otsus asjas COMP/38629 (muudetud komisjoni 23. juuni 2008. aasta otsusega C(2008) 2974 lõplik) osas, milles see puudutab apellanti;
            
         
               —
            
            
               teise võimalusena tühistada Üldkohtu otsus kohtuasjas T-77/08 osas, milles sellega jäetakse rahuldamata apellandi nõue vähendada oluliselt talle määratud trahvi summat;
            
         
               —
            
            
               vähendada oluliselt apellandile määratud trahvi summat;
            
         
               —
            
            
               mõista komisjonilt välja Dow Chemical Company kohtukulud ja muud kohtuasjaga seonduvalt kantud kulud ja tehtud kulutused ja
            
         
               —
            
            
               võtta muud meetmed, mida Euroopa Kohus peab vajalikuks.
            
         
      Väited ja peamised argumendid
   
   Apellatsioonkaebus tugineb kahele väitele. Esimese kohaselt rikkus Üldkohus õigusnorme seoses rikkumise apellandile süükspanemisega. Kuivõrd apellandil ei olnud otsustavat mõju EI du Pont de Nemours and Company’ga omatava ühisettevõtte DuPont Dow Elastomers („DDE”) suhtes, siis ei osalenud ta DDE poolt toimepandud rikkumises. Üldkohus rikkus tema väitel õigusnorme, tõlgendades vääralt majandusüksuse, ühe ettevõtte ja otsustava mõju omamise seotud mõisteid. Teise väite kohaselt rikkus Üldkohus õigusnorme seoses apellandi trahvi suurendamisega 10 % võrra hoiatamise eesmärgil. Üldkohus rikkus õigusnorme asudes seisukohale, et komisjon ei rikkunud selles osas võrdse kohtlemise põhimõtet.